הרקולס סגרס

הרקולס סגרס (Hercules Seghers) (בערך 1589 - בערך 1638) היה צייר ומדפיס הולנדי בתור הזהב של הציור ההולנדי. Neil MacLaren, The Dutch School, 1600-1800, Volume I, National Gallery Catalogues,p. 418-20, 1991, National Gallery, London הוא נקרא "צייר הנוף בעל השראה, הניסיון והמקוריות הגדולים ביותר" בתקופתו. כנ״ל גם בתחום הדפוס החדשני עוד יותר. Seymour Slive, Dutch Painting, 1600-1800, p. 183, Yale UP, 1995

 חייו 
הרקולס נולד בהארלם, כבנו של סוחר בדים, במקור מפלנדריה, שעבר לאמסטרדם בשנת 1596. שם הלך הרקולס לחניכות בציור נוף פלמי אצל הצייר המוביל ג'יליס ואן קונינקסלו, אך ככל הנראה, חניכתו התקצרה עקב מותו של קונינקסלו בשנת 1606. סגרס ואביו קנו מספר מיצירותיו במכירה הפומבית של אוסף הסטודיו כפי שעשה פייטר לסטמן. אביו של סגרס נפטר בשנת 1612, לאחר מכן חזר להארלם והצטרף לגילדת סנט לוק בהארלם.

הוא שב לאמסטרדם בשנת 1614 כדי להשיג משמורת על בת לא לגיטימית, ובשנה שלאחר מכן התחתן עם אנקה ואן דר ברוגן מאנטוורפן, שהייתה מבוגרת ממנו בשש עשרה שנה. בשנת 1620 קנה בית גדול בג'ורדאן שבלינדנגרכט בכ-4,000 גילדן הולנדי, אולם בסוף שנות ה-1620 היו לו חובות, ובשנת 1631 נאלץ למכור אותו. מהסטודיו שלו בגג הבית, שנהרס ב -1912, נשקף נוף שנמצא על אחד התחריטים שלו. Kannegieter, Z.J. (1942) Het huis van Hercules Segers op de Lindengracht te Amsterdam. In: Historische studiën en schetsen, p. 24-25.

באותה שנה עבר לאוטרכט והחל למכור אמנות. בשנת 1633 עבר להאג. נראה שהוא נפטר בשנת 1638, כשקורנליה דה וייט מוזכרת כאלמנתו של "הרקולס פיטז". כמו פרטים נוספים מהתיעוד על חייו של סגרס, מתבסס על נדירות שמו הפרטי. מקורות מאוחרים אמרו כי סגרס היה שתיין בסוף ימיו ונפטר לאחר שנפל במדרגות. Hoogsteder & Hoogsteder, Mathieu Dubus, avant-gardist Archived 2011-07-12 at the Wayback Machine
ממוזער|413x413 פיקסלים|הרקולס סגרס, נוף פנורמי, 1625
המוניטין שלו הוכר על ידי סמואל ואן הושטראטן, שהציג אותו יותר כאב רומנטי גאון בודד, עני ולא מובן, הערכה המבוססת בעיקר על תחריטיו .

 הדפסים 
הוא ידוע בעיקר בזכות התחריטים החדשניים שלו, בעיקר של נופים, שלעיתים קרובות הודפסו על נייר או בד צבעוניים, ועם דיו צבעוני, ונצבעו ביד. הוא עשה גם שימוש בטכניקות הדפסה חדישות ובעזרים כמו בדים עבים, כדי לקבל אפקטים מיוחדים.

בסך הכל רק 183 רישומים שלו שרדו והרוב נמצאים עכשיו במוזיאונים. בחדר ההדפסים בריקמוזיאון, באמסטרדם, יש את האוסף הטוב ביותר. רמברנדט קנה שני ציורים (היו לו שמונה) והדפסים של סגרס, ורכש את אחת מהמקוריות שלו ״טוביאס והמלאך ״ Slive, op cit p.184 אותם עיבד מחדש ב״בריחה למצרים״, תוך שמירה על תצוגה רחבה של הנוף. רמברנדט עיבד מחדש את ציורו של סגרס ״נוף הררי״, נמצא במוזאון אופיצי, וסגנון הנוף שלו מראה השפעה מסוימת מצד סגרס.

אף על פי שהתיארוך של הדפסיו לא ברור, ״העיירה עם ארבעה מגדלים״ נחשב כאחד מההדפסים המאוחרים ביותר סביב 1631. בהתחשב במספר הקטן של רישומים ששרדו, אין זה סביר שהדפסים היו מקור הכנסה משמעותי עבורו. הרישום שלו ״ערימת הספרים״, הוא יוצא דופן בהדפסים בנושא טבע דומם מהמאה ה -17.

נראה שהוא המציא את טכניקת ההדפס הנקראת אקווטינטה, שהתגלתה באנגליה למעלה ממאה שנים מאוחר יותר על ידי אלכסנדר קוזנס.

 ציורים 
ממוזער|299x299 פיקסלים|הרקולס סגרס, נוף עם נהר ועיר, 1629
הרקולס סגרס היה ככל הנראה ידוע בעיקר בקרב בני דורו בזכות ציורי נופים ונושאי טבע דומם כמו עמק הנהר. הציורים שלו נדירים, כשרק חמישה עשר שרדו (אחד מהם נהרס בשריפה באוקטובר 2007 Armando Museum in Ruins After Fire). פרדריק הנרי, נסיך האורנג' קנה ציור נופים בשנת 1632. רבים מהנופים המצוירים שלו הם קומפוזיציות הרריות פנטסטיות, ואילו בהדפסיו גדולתו היא לרוב בגישה הטכנית ולא בנושא.

ציורי הנופים מציגים נוף אופקי רחב, עם דגש של פני האדמה ולא השמיים. בשניים מהציורים בברלין הוסיפו רצועות שמיים בחלקם העליון, מאוחר יותר כדי לענות על הטעם המשתנה. סגרס שאב ממסורת ציורי הנוף הפלמי, אולי כמו גוס דה מומפר ורולנדט סייברי. אך גם הוסיף את ה"היבטים הפנטסטיים והחזוניים של ציור הנוף המניירים". Slive op cit, pp.184-5 במלאי של אוסף הצייר הימי יאן ואן דה קפל משנת 1680, שהיה בבעלותו חמישה ציורים של סגרס, מתואר בו הנוף של בריסל, שאם זה נכון, המשמעות היא שסגרס נסע לשם, ככל הנראה כשהיה צעיר, כשהסגנון שלו מראה את השפעה הפלמית בציורו .

 מקורות 
 George S. Keyes in: K.L. Spangenberg (ed), Six Centuries of Master Prints, Cincinnati Art Museum, 1993, no.s 75 & 76, 
 Under the spell of Hercules Segers (English ed.). Amsterdam: WBOOKS. 2016. 

קישורים חיצוניים



 הערות שוליים 

קטגוריה:ציירי תור הזהב של הולנד
קטגוריה:הדפסים